钦定古今图书集成/理学汇编/学行典/第248卷 > 张文光
## 钦定古今图书集成/理学汇编/学行典/第248卷 > 张文光

按《苏州府志》：“张文光，字雅吾，长洲人。乐善好施。明季
赋役繁苦，文光为置役田，图民勒碑志德。维扬一商
遗千金于其邸舍，文光急遣人赍还之。商来谢曰：‘留
俟后会可也，何烦远致’？文光曰：‘恐误罪臧获，更置意
外耳’。岁大祲，乃捐资建圆妙观、雷尊殿，饥民藉土作，
多所全活。晚年好道，有静功。年八十四，预知亡日，沐
浴正衣冠而逝。”